CELEX: 32020D0981
Language: mt
Date: 2020-07-07 00:00:00
Title: Deċiżjoni ta’ Implimentazzjoni tal-Kummissjoni (UE) 2020/981 tas-7 ta’ Lulju 2020 li temenda l-Anness II tad-Deċiżjoni tal-Kummissjoni 2007/777/KE f’dak li għandu x’jaqsam mal-entrata għall-Kosovo (Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244 (1999) u l-Opinjoni tal-QIĠ dwar id-dikjarazzjoni tal-indipendenza tal-Kosovo.) fil-lista ta’ pajjiżi terzi u ta’ partijiet minnhom mnejn hija awtorizzata l-introduzzjoni tal-prodotti tal-laħam u tal-istonku, tal-bżieżaq tal-awrina u tal-imsaren ittrattati fl-Unjoni u li temenda l-Anness III ta’ dik id-Deċiżjoni f’dak li għandu x’jaqsam mal-mudell taċ-ċertifikat għall-importazzjonijiet ta’ dawk il-prodotti minn pajjiżi terzi (notifikata bid-dokument C(2020) 4433) (Test b’rilevanza għaż-ŻEE)

9.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 220/4
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/981
         tas-7 ta’ Lulju 2020
         li temenda l-Anness II tad-Deċiżjoni tal-Kummissjoni 2007/777/KE f’dak li għandu x’jaqsam mal-entrata għall-Kosovo (*) fil-lista ta’ pajjiżi terzi u ta’ partijiet minnhom mnejn hija awtorizzata l-introduzzjoni tal-prodotti tal-laħam u tal-istonku, tal-bżieżaq tal-awrina u tal-imsaren ittrattati fl-Unjoni u li temenda l-Anness III ta’ dik id-Deċiżjoni f’dak li għandu x’jaqsam mal-mudell taċ-ċertifikat għall-importazzjonijiet ta’ dawk il-prodotti minn pajjiżi terzi
         
            
               (notifikata bid-dokument C(2020) 4433)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b’mod partikulari l-frażi introduttorja tal-Artikolu 8, l-ewwel subparagrafu tal-Artikolu 8(1), l-Artikolu 8(4), l-Artikolu 9(2)(b) u l-Artikolu 9(4)(b) u (c) tagħha,
         Billi:
         
                     (1)
                  
                  
                     Id-Deċiżjoni tal-Kummissjoni 2007/777/KE (2) tistipula l-kundizzjonijiet tas-saħħa tal-annimali u tas-saħħa pubblika għall-importazzjoni fl-Unjoni tal-kunsinni ta’ ċerti prodotti tal-laħam u tal-istonku, tal-bżieżaq tal-awrina u tal-imsaren ittrattati li jkunu għaddew minn wieħed mit-trattamenti stabbiliti fil-Parti 4 tal-Anness II tagħha (minn hawn il quddiem imsejħin “il-prodotti bażiċi”).
                  
               
                     (2)
                  
                  
                     Il-Parti 2 tal-Anness II tad-Deċiżjoni 2007/777/KE tistabbilixxi l-lista ta’ pajjiżi terzi u ta’ partijiet minnhom mnejn hija awtorizzata l-introduzzjoni tal-prodotti bażiċi fl-Unjoni, dejjem jekk dawn il-prodotti bażiċi jkunu għaddew minn wieħed mit-trattamenti msemmi fiha. Il-Parti 4 ta’ dak l-Anness tistabbilixxi t-trattament mhux speċifiku “A” u t-trattamenti speċifiċi “B” sa “F”, imniżżlin fl-ordni mit-trattament li mistenni jneħħi l-ikbar riskju għas-saħħa tal-annimali għal dak li mistenni jneħħi r-riskju l-inqas gravi.
                  
               
                     (3)
                  
                  
                     Barra minn hekk, l-Anness III tad-Deċiżjoni 2007/777/KE jistabbilixxi l-mudell taċ-ċertifikat li jenħtieġ li jkollhom magħhom il-kunsinni tal-prodotti bażiċi li jkunu maħsubin għall-introduzzjoni fl-Unjoni.
                  
               
                     (4)
                  
                  
                     Il-Kosovo talab li jitniżżel fil-Parti 2 tal-Anness II tad-Deċiżjoni 2007/777/KE bħala pajjiż terz mnejn hija awtorizzata l-introduzzjoni fl-Unjoni ta’ prodotti bażiċi li jkunu ġejjin mit-tajr u mill-annimali tal-kaċċa bir-rix imrobbija (ħlief għar-ratiti) li jkunu għaddew mit-trattament speċifiku “C” jew “D”, u bagħat l-informazzjoni rilevanti dwar dan. B’mod partikulari, il-Kosovo ta garanziji dwar il-materja prima tat-tajr li toriġina fl-Istati Membri jew f’pajjiżi terzi li huma approvati jesportaw it-tali materja prima lejn l-Unjoni u dwar it-trattament li dawn il-prodotti se jgħaddu minnu.
                  
               
                     (5)
                  
                  
                     Il-Kummissjoni għamlet awditu fil-Kosovo biex tevalwa s-sistemi ta’ kontroll li hemm fis-seħħ li jirregolaw il-produzzjoni tal-prodotti tal-laħam tat-tjur li huma maħsubin għall-esportazzjoni lejn l-Unjoni. Minħabba l-eżitu pożittiv ta’ dak l-awditu u l-garanziji li ta l-Kosovo dwar l-oriġini u t-trattament tal-laħam tat-tjur li jintuża għall-produzzjoni tal-prodotti tal-laħam, huwa xieraq li l-Kosovo jiddaħħal fit-tabella fil-Parti 2 tal-Anness II tad-Deċiżjoni 2007/777/KE b’rabta mal-introduzzjoni fl-Unjoni ta’ prodotti tal-laħam tat-tjur u tal-annimali tal-kaċċa bir-rix imrobbija (ħlief għar-ratiti) li jkunu għaddew mit-trattament speċifiku “C” jew “D”.
                  
               
                     (6)
                  
                  
                     Il-mudell taċ-ċertifikat veterinarju għall-importazzjonijiet tal-prodotti tal-laħam u tal-istonku, il-bżieżaq tal-awrina u l-imsaren ittrattati, stabbilit fl-Anness III tad-Deċiżjoni 2007/777/KE, jirreferi għall-prodotti tal-laħam li jitħejjew mil-laħam tat-tjur li joriġina fi Stat Membru jew li jissodisfa r-rekwiżiti tas-saħħa tal-annimali għall-importazzjoni fl-Unjoni stabbiliti fir-Regolament tal-Kummissjoni (KE) Nru 798/2008 (3), u jipprevedi li dak il-laħam għandu jgħaddi mit-trattament mhux speċifiku “A” stabbilit fil-Parti 4 tal-Anness II tad-Deċiżjoni 2007/777/KE.
                  
               
                     (7)
                  
                  
                     Madankollu, ir-rekwiżiti taċ-ċertifikat veterinarju ma jirreferux għal-laħam tat-tjur li joriġina fi Stat Membru jew li jissodisfa r-rekwiżiti tas-saħħa tal-annimali għall-importazzjoni fl-Unjoni stabbiliti fir-Regolament tal-Kummissjoni (KE) Nru 798/2008 u għall-fatt li dan għandu jgħaddi minn wieħed mit-trattamenti speċifiċi stabbiliti fil-Parti 4 tal-Anness II tad-Deċiżjoni 2007/777/KE. Minħabba li t-trattament speċifiku tal-prodott irid isir tkun xi tkun l-oriġini tal-laħam frisk li jintuża fit-tħejjija tal-prodotti tal-laħam, u r-riskju negliġibbli għas-saħħa tat-tjur li hemm b’rabta mat-tali prattiki, jenħtieġ li l-mudell taċ-ċertifikat veterinarju għall-prodotti tal-laħam u għall-istonku, il-bżieżaq tal-awrina u l-imsaren ittrattati stabbilit fl-Anness III tad-Deċiżjoni 2007/777/KE jkun fih dispożizzjoni dwar iċ-ċertifikazzjoni għal dik is-sitwazzjoni speċifika.
                  
               
                     (8)
                  
                  
                     Għalhekk jenħtieġ li d-Deċiżjoni 2007/777/KE tiġi emendata kif xieraq.
                  
               
                     (9)
                  
                  
                     Jenħtieġ li jitħalla jgħaddi perjodu tranżizzjonali raġonevoli ta’ erba’ xhur qabel ma l-mudell emendat taċ-ċertifikat veterinarju jsir obbligatorju, sabiex l-Istati Membri u l-industrija jkunu jistgħu jadattaw ruħhom għar-rekwiżiti l-ġodda.
                  
               
                     (10)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            
               1.   L-Anness II tad-Deċiżjoni tal-Kummissjoni 2007/777/KE huwa emendat skont l-Anness I ta’ din id-Deċiżjoni.
            
            
               2.   L-Anness III tad-Deċiżjoni tal-Kummissjoni 2007/777/KE huwa emendat skont l-Anness II ta’ din id-Deċiżjoni.
            
         
         
            Artikolu 2
            Għal perjodu tranżizzjonali sal-10 ta’ Novembru 2020, l-Istati Membri għandhom ikomplu jawtorizzaw l-introduzzjoni fl-Unjoni tal-kunsinni tal-prodotti tal-laħam u tal-istonku, tal-bżieżaq tal-awrina u tal-imsaren ittrattati, li jkollhom magħhom mudell taċ-ċertifikat maħruġ skont il-mudell stabbilit fl-Anness III tad-Deċiżjoni tal-Kummissjoni 2007/777/KE, kif kien japplika qabel l-emendi li daħħlet din id-Deċiżjoni, dejjem jekk dak iċ-ċertifikat ikun inħareġ sal-10 ta’ Ottubru 2020.
         
         
            Artikolu 3
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-7 ta’ Lulju 2020.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (*)  Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244 (1999) u l-Opinjoni tal-QIĠ dwar id-dikjarazzjoni tal-indipendenza tal-Kosovo.
         
            (1)  ĠU L 18, 23.1.2003, p. 11.
         
            (2)  Id-Deċiżjoni tal-Kummissjoni 2007/777/KE tad-29 ta’ Novembru 2007 li tistipula l-kundizzjonijiet tas-saħħa tal-annimali u tas-saħħa pubblika kif ukoll il-mudelli taċ-ċertifikati għall-importazzjonijiet ta’ ċerti prodotti tal-laħam u tal-istonku, il-bżieżaq tal-awrina u l-imsaren ittrattati għall-konsum mill-bniedem minn pajjiżi terzi u li tirrevoka d-Deċiżjoni 2005/432/KE(ĠU L 312, 30.11.2007, p. 49).
         
            (3)  Ir-Regolament tal-Kummissjoni (KE) Nru 798/2008 tat-8 ta’ Awwissu 2008 li jistabbilixxi lista ta’ pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta’ tjur u prodotti tat-tjur fil-Komunità u r-rekwiżiti ta’ ċertifikazzjoni veterinarja (ĠU L 226, 23.8.2008, p. 1).
      
      
         
            ANNESS I
            Il-Parti 2 tal-Anness II tad-Deċiżjoni 2007/777/KE hija emendata kif ġej:
            
                        (1)
                     
                     
                        tiddaħħal l-entrata li ġejja għall-Kosovo bejn l-entrata għall-Urugwaj u l-entrata għall-Afrika t’Isfel:
                        
                                    Kodiċi ISO
                                 
                                 
                                    Pajjiż ta’ oriġini jew parti minnu
                                 
                                 
                                    1. Annimali bovini domestiċi
                                    2. Annimali tal-kaċċa bid-difer mifruq imrobbija (ħlief għall-ħnieżer)
                                 
                                 
                                    Annimali domestiċi ovini/kaprini
                                 
                                 
                                    1. Annimali porċini domestiċi
                                    2. Annimali tal-kaċċa mrobbija bid-difer mifruq (ħnieżer)
                                 
                                 
                                    Annimali domestiċi solipedi
                                 
                                 
                                    1. Tajr
                                    2. Annimali tal-kaċċa bir-rix imrobbija (ħlief għar-ratiti)
                                 
                                 
                                    Annimali ratiti mrobbija
                                 
                                 
                                    Fniek domestiċi u liebri mrobbija
                                 
                                 
                                    Annimali tal-kaċċa salvaġġi (minbarra l-ħnieżer)
                                 
                                 
                                    Ħnieżer salvaġġi
                                 
                                 
                                    Annimali salvaġġi solipedi
                                 
                                 
                                    Leporidae salvaġġi (fniek u liebri)
                                 
                                 
                                    Għasafar tal-kaċċa salvaġġi
                                 
                                 
                                    Mammali tal-art salvaġġi tal-kaċċa (ħlief għall-ungulati, għas-solipedi u għal-leporidae)
                                 
                              
                                    “XK
                                 
                                 
                                    Il-Kosovo(*****)(4)
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    C jew D
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX”
                                 
                              
                  
                        (2)
                     
                     
                        fi tmiem it-tabella, tiżdied in-nota ta’ qiegħ il-paġna li ġejja bejn in-nota ta’ qiegħ il-paġna (3) u n-nota ta’ qiegħ il-paġna (*):
                        
                                    “(4)
                                 
                                 
                                    Għall-prodotti tal-laħam u l-istonku, il-bżieżaq tal-awrina u l-imsaren ittrattati li jitħejjew jew mil-laħam frisk li jkun ġej jew minn Stat Membru tal-Unjoni Ewropea li jkun jissodisfa r-rekwiżiti tal-Artikolu 3 tad-Direttiva 2002/99/KE jew minn pajjiż terz imniżżel fil-Parti 1 tal-Anness I tar-Regolament (KE) Nru 798/2008 għall-importazzjoni tal-laħam tat-tjur fl-Unjoni.”;
                                 
                              
                  
                        (3)
                     
                     
                        fi tmiem it-tabella, tiżdied in-nota ta’ qiegħ il-paġna li ġejja bejn in-nota ta’ qiegħ il-paġna (****) u n-nota ta’ qiegħ il-paġna XXX:
                        
                                    “(*****)
                                 
                                 
                                    Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244 (1999) u l-Opinjoni tal-QIĠ dwar id-dikjarazzjoni tal-indipendenza tal-Kosovo.”
                                 
                              
                  
      
      
         
            ANNESS II
            L-Anness III tad-Deċiżjoni 2007/777/KE huwa emendat kif ġej:
            jiddaħħal it-test li ġej wara t-tielet għażla fil-punt II.1.3 tal-Parti II.1 tal-mudell taċ-ċertifikat tas-saħħa tal-annimali u tas-saħħa pubblika għal ċerti prodotti tal-laħam u għall-istonku, il-bżieżaq tal-awrina u l-imsaren ittrattati maħsubin għall-konsenja lejn l-Unjoni Ewropea minn pajjiżi terzi:
            
                         
                     
                     
                        “(2) inkella
                        
                        
                                    [II.1.3.1.
                                 
                                 
                                    ikun għadda mit-trattament speċifiku msemmi fil-punti B, C u D tal-Parti 4 tal-Anness II tad-Deċiżjoni 2007/777/KE stabbilit għall-pajjiż terz tal-oriġini jew għal parti minnu għal-laħam tal-ispeċijiet ikkonċernati fil-Partijiet 2 jew 3 tal-Anness II tad-Deċiżjoni 2007/777/KE, skont kif ikun xieraq, u:
                                 
                              
                                     
                                 
                                 
                                    (2) jew
                                    
                                    
                                                [II.1.3.1.1.
                                             
                                             
                                                ikun joriġina minn Stat Membru tal-Unjoni Ewropea li jkun jissodisfa r-rekwiżiti tal-Artikolu 3 tad-Direttiva 2002/99/KE;]
                                             
                                          
                              
                                     
                                 
                                 
                                    (2) inkella
                                    
                                    
                                                [II.1.3.1.1.
                                             
                                             
                                                ikun joriġina minn pajjiż terz imniżżel fil-Parti 1 tal-Anness I tar-Regolament (KE) Nru 798/2008 għall-importazzjoni tal-laħam tat-tjur fl-Unjoni u jkun ġej minn impriżi jew, fil-każ tal-għasafar tal-kaċċa salvaġġi, ikun inqatel f’territorji li fihom, f’raġġ ta’ 10 km, inkluż fejn xieraq it-territorju ta’ pajjiż ġar, ma kien hemm l-ebda tifqigħa tal-influwenza tat-tjur b’patoġeniċità għolja jew tal-marda ta’ Newcastle għal mill-inqas 30 jum.]”.